<classify> Na WINFRIDA MTOI TIMU ya African Lyon inayoshiriki Ligi Kuu TanzaniaBara imekuwa haina kocha mkuu kwa muda mrefu tangu kuondoka kwa Mfaransa,Soccoia Lionel, baada ya kushindwa kuvumilia hali ya ukata klabuni hapo. Lionel alijiunga na African Lyon msimu huu akiwapamoja na mshambuliaji wake, Victor da Costa ambaye wameondoka wote. Kocha huyo aliachana na kikosi hicho raundi ya tisa baadaya mechi yao na Simba kuchapwa mabao 2-1 katika Uwanja wa Taifa, Dar es Salaam. Tangu kuondoka kwa kocha huyo, kikosi hicho kimekuwa kikiongozwa na menejawake, Adam Kipatacho, anayesimama kama kocha kwa sasa, akiwa amekaa katikamechi kwa michezo sita. African Lyon iliyorejea Ligi Kuu Tanzania Bara msimuhuu baada ya kushuka, ilikuwa imeanza kuonyesha mwelekeo mzuri chini ya kochahuyo lakini kwa sasa hali inaonekana kwenda tofauti. Licha yakutopata matokeo mazuri katika mechi hizo, Mfaransa huyo alikuwa ametengenezamfumo ambao angekuwepo hadi kipindi hiki kikosi hicho kingekuwa cha ushindani. Ukiangalia katika mechi tisa alizocheza, kufungwa na Stand United bao 1-0, akatokasare ya bao 1-1 na Alliance, suluhu na Kagera Sugar, michezo yote ya ugenini, kishakurudi Dar es Salaam na kutoka suluhu na Coastal Union. Mechi nyingine alikutana na Singida United nakufungwa mabao 3-2, kisha kupoteza kwa Mtibwa Sugar kwa kufungwa mabao 2-0,zote zikichezwa kwenye Uwanja wa Uhuru. Baada ya hapo ikatoka tena nje na kwenda kucheza naRuvu Shooting, wakafungwa bao 1-0 katika Uwanja wa Mabatini, JKT Tanzania bao 1-0,Uwanja wa Meja General Isamuhyo, Mbweni, Dar es Salaam. Mfumo wa kocha huyo uliendelea kutumika kwa mafanikiokutokana na wachezaji kuanza kuelewana, lakini hivi sasa unaonekana kuanzakupotea kwani mechi iliyopita walifungwa mabao 4-0 na Mbeya City kabla ya juzikufungwa na Lipuli FC mabao 5-0 katika mchezo wa kirafiki. Tofauti na kuondoka kwa kocha huyo, wachezaji watimu hiyo wameanza kuondoka katika kipindi hiki cha dirisha dogo kwendakutafuta maisha sehemu nyingine kutokana na hali mbaya ya kiuchumi. Ukiangalia wachezaji ambao hawaonekani kambini,asilimia kubwa ni wale wa kikosi cha kwanza waliokuwa wanaibeba timu hiyo kamavile Haruna Moshi Boban. Katika msimamo wa ligi, African Lyon ipo nafasi ya18 ikiwa na pointi 11 baada ya kucheza mechi 15, ikishinda mbili, sare tano nakupoteza nane. Kama uongozi wa klabu hiyo hautachukua hatua yakusaka kocha kwa kipindi hiki, pamoja na kutafuta njia ya kuhakikisha wachezajiwake wanapata mahitaji muhimu na kubaki, itakuwa imejiweka katika mazingira yakushuka tena. Tuliona hata msimu wa 20162017, kabla haijashuka,African Lyon ilileta kocha mzungu kutokaUreno aliyejulikana kwa jina la Bernardo Teveras, naye aliondoka kabla ya msimu kumalizika. Licha ya kwamba Teveras aliondoka baada ya kupatatimu nyingine, ila kilichochangia ni mwendeno wa timu hiyo hasa katika maslahikwa wachezaji na benchi la ufundi. Isingekuwa rahisi kocha huyo kuondoka kama alikuwaakipata maslahi mazuri, hata kama alipata timu nyingine. Athari za kuondoka kwa Teveras na kuiacha timu aliyoitengenezaikiwa inaendelea na ligi, ilionekana mwishoni kwani hatimaye mwisho wa msimuhuo wa 20162017 ilishuka daraja. Kutokana na hayo, endapo uongozi wa African Lyonutaendelea kuendesha timu kwa ubabaishaji kama huo wa kumpa meneja kikosi,haitashangaza kuona inashuka tena. Uongozi wa African Lyon haueleweki kama una mapenziya dhati na timu hiyo, au wanaiendesha katika misingi ya kutaka kuonekana na wao wanashiriki Ligi Kuu. Mkurugenzi wake, Raheem Kangezi Zamunda, amekuwa mzurisana katika kutafuta makocha wazungu kushindana na Simba, Yanga na Azam, lakiniameshindwa kutafuta njia ya kuhakikisha kikosi hicho kinasimama. Fedha anazotumia kuwahangaikia makocha wa kizunguambao hana uwezo nao ni bora angewapa wazawa wangemsadia hata katika ushauri. Kwa haliilipofikia kama kweli anahitaji kuona timu hiyo ikisonga mbele, ajaribu kutuliana kuiendesha katika misingi inayotakiwa au kama ameshindwa ni bora awape watuwengine. Inaonekana wazi kuwa kinachoimaliza African Lyon niaina ya uongozi uliopo, kwa sababu upande wa wachezaji na benchi la ufundiwamekuwa na bahati ya kuwapata wazuri.  <topic>: MICHEZO 